Document ID: /roh_data/filtered/fineweb-2-filterrobots_roh.jsonl.gz/72555

Tiefbauamt
Uffizi da construcziun bassa
Ufficio tecnico
Cun agid guvernamental è la surstructura da la nova punt da colliaziun tranter Scuol e Tarasp vegnida terminada. A chaschun da l'ultima etappa da betunar la part purtanta da la punt n'ha il cusseglier guvernativ Stefan Engler betg renunzià da gidar ed ha prendì sez per mauns ina pala. A quest di spezial per tut las parts participadas èn quellas persunas stadas en il center che han la finala construì la punt, ils inschigners dal project, ils collavuraturs da las firmas da construcziun e las collavuraturas ed ils collavuraturs da l'uffizi da construcziun bassa. Sch'ins resguarda il program da construcziun ch'è vegnì ademplì fin ussa ad ura, pon ins far quint che la colliaziun tranter la via d'Engiadina e Tarasp, che ha custà 17.5 milliuns francs, po vegnir surdada al traffic l'october 2010.
Ulteriuras infurmaziuns davart la punt d'En